原始句子:元丰二年,中秋后一日,余自吴兴来杭,东还会稽
翻译内容:元丰二年,中秋节第二天,我从吴兴去杭州,(然后)再向东赶回会稽
繁体句子:元豐二年,中秋後壹日,余自吳興來杭,東還會稽
繁体翻译:元豐二年,中秋節第二天,我從吳興去杭州,(然後)再向東趕回會稽
诗句:元丰二年,中秋后一日,余自吴兴来杭,东还会稽的全诗原文如下:
《龙井题名记》
宋代-秦观
元丰二年,中秋后一日,余自吴兴来杭,东还会稽。龙井有辨才大师,以书邀余入山。比出郭,日已夕,航湖至普宁,遇道人参寥,问龙井所遣篮舆,则曰:“以不时至,去矣。”
是夕,天宇开霁,林间月明,可数毫发。遂弃舟,从参寥策杖并湖而行。出雷峰,度南屏,濯足于惠因涧,入灵石坞,得支径上风篁岭,憩于龙井亭,酌泉据石而饮之。自普宁凡经佛寺十五,皆寂不闻人声。道旁庐舍,灯火隐显,草木深郁,流水激激悲鸣,殆非人间之境。行二鼓,始至寿圣院,谒辨才于朝音堂,明日乃还。
欢迎留言/纠错(共有信息0条)
网友留言
暂时没有相关的纠错或者留言评论信息!
古文投稿联系方式 邮箱:[emailprotected] QQ:82045022 本站非赢利组织,为个人网站,所有内容仅供学习和交流,如无意间侵权,请联系告知,立马删除。